Ի դեպ, ՆԱԻՐԻԱՆ-ի դռները բաց կլինեն ողջ ամառ և ոչ միայն ԱՊՀ երկրների գեղեցկուհիների համար. զբոսաշրջիկները, հայաստանցիներն ու նրանց հյուրերը կարող են այցելել Արագյուղ՝ անձամբ տեսնելու, թե ինչպես է պատրաստվում բնական կոսմետիկան։ Բոլոր այցելուներին սպասվում են ոչ միայն անկրկնելի զգացողություններ Հայաստանի բնության այս մաքրամաքուր անկյունում, այլ նաև բացահայտումներ ծանոթ ու անծանոթ խոտաբույսերի հատկությունների ու դրանց կոսմետիկ կիրառությունների մասին, նաև համեղ հյուրասիրություն՝ արագյուղցի Հասմիկի տնական խմորեղենով ու խոտաբույսերից պատրաստված թուրմերով։ Տուրեր ամրագրելու համար անհրաժեշտ է զանգահարել 041 445 442 հեռախոսահամարով։